**IEPIRKUMA**

**“Jūras spēju kaujas peldētāju ekipējums”**

**(identifikācijas Nr. NBS NP 2018/084)**

**CPV kods 35812300-2**

Rīgā 2018. gada 13.decembrī

**Atbildes uz pretendenta uzdotajiem jautājumiem**

1. **Jautājums.**

Saistībā ar iepirkumu id. Nr. AM NBS NP 2018/084 ir jautājums par nolikuma 5.1.7.3. punktu, kur prasīts, ka jāiesniedz preces ražotāja tehniskais apraksts katrai piedāvātajai precei.

Lielākajai daļai no precēm, nav tādu tehnisko datu lapas, kā, piemēram, Elpošanas caurule, Ūdenslīdēju siksna, Kaujas peldētāja maska, u.c. ir tikai informatīvs teksts ar nosaukumu un bildi un šī informācija ir pieejama publiski internetā. Papildus prece Speciālo operāciju apģērbs, jūras operācijām N2 ir unikāls produkts, kas ir izstrādāts tikai priekš Latvijas NBS un šim produktam nav tāda tehniskā apraksta, kā brošūra.

           Vai šo produktu aprakstus var iesniegt arī angļu valodā ar norādi pie tehniskajām prasībām uz interneta vietni, kur var pārliecināties par atbilstību izvirzītajām prasībām.

**Atbilde.**

Saskaņā ar iepirkuma „Jūras spēju kaujas peldētāju ekipējums” ID. Nr. AM NBS NP 2018/084 noteikumu 5.1.7.3. prasību ir jāiesniedz preces ražotāja tehniskais apraksts katrai piedāvātajai precei. Preces apraksts var tikt iesniegts arī angļu valodā.

1. **Jautājums.**

Vēlamies saņemt precizējošu atbildi uz iepirkuma “Jūras spēju kaujas peldētāju ekipējums”, Id. Nr. AM NBS NP 2018/084 noteikumiem par finanšu piedāvājumu. Precizējums būtu par ūdenslīdēju kompensācijas svariem. Vai mums norādīt finanšu piedāvājumā katra atsevišķa kompensācijas svara izmaksas, tas būtu 1 kg, 2 kg, 4kg?

**Atbilde.**

Iepirkuma „Jūras spēju kaujas peldētāju ekipējums” ID. Nr. AM NBS NP 2018/084 finanšu piedāvājumā precei “ūdenslīdēju kompensācijas svari” cena jānorāda par komplektu (komplektā ietilpst 1kg, 2kg un 4kg svari).